Document ID: /roh_data/filtered/Billingualer_Corpus_interleaved-de-rm.jsonl.gz/1173

This is a text translated from German to Rumantsch Grischun.
Startschuss für die Vorinvestitionen der Porta Alpina erfolgt

Der Bund, der Kanton Graubünden und die AlpTransit Gotthard AG haben die Bauarbeiten für die Vorinvestitionen der Porta Alpina definitiv ausgelöst. Nachdem sie eine entsprechende Vereinbarung für diese erste Phase unterzeichnet haben, hat der Verwaltungsrat der AlpTransit Gotthard AG den Auftrag für die ersten Bauarbeiten erteilt. Diese Vorinvestitionen sind eine wichtige Voraussetzung für die spätere Realisierung der unterirdischen Station Porta Alpina.

Das Projekt Porta Alpina sieht vor, die im Gotthard-Basistunnel geplante Multifunktionsstelle Sedrun als Haltestelle zu nutzen. Von dort aus sollen Passagiere über Stollen und eine Liftanlage die 800 Meter höher gelegene Ortschaft Sedrun und das Gotthardgebiet erreichen können. Dank der besseren Erreichbarkeit werden Erwartungen an einer Stärkung der wirtschaftlich-touristischen Entwicklung dieser Region geknüpft.

Die Bauarbeiten wurden an das Konsortium TRANSCO, das bereits vor Ort mit dem Bau eines Tunnelloses betraut ist, als Zusatzauftrag zu einem globalen Preis von 12,6 Mio. Franken (Preisbasis Werkvertrag des Jahres 2001) vergeben. Zu heutigen Preisen gerechnet macht der Bauauftrag, inklusive Reserven, Teuerung und MWSt, eine Summe von 15,8 Mio. Franken aus.

Die Kosten für die Realisierung der Vorinvestitionen (Ausbruch von vier grossen Wartehallen auf Tunnelniveau) wurden auf insgesamt 15 Mio. Franken geschätzt. Die Eidgenössischen Räte haben in der Wintersession 2005 einen Bundesbeitrag von 50%, jedoch max. 7,5 Mio. Franken, an diese Vorinvestitionskosten bewilligt. Die restlichen 50% werden vom Kanton Graubünden, der Region Surselva und der Standortgemeinde Tujetsch geleistet.

Die Kosten für das gesamte Vorhaben werden heute auf 50 Millionen Franken beziffert, von denen der Kanton Graubünden 20 Millionen und die Region weitere 5 Millionen übernimmt. Das Bündner Volk hat in der Abstimmung vom 12. Februar 2006 seinen Finanzierungskreditanteil von 20 Mio. Franken bereits bewilligt. Das Bundesparlament muss hingegen noch über die Finanzierung seines 50 %-igen Anteils an den Hauptinvestitionen befinden. Die Kreditgenehmigung ist an eine Reihe von Auflagen gebunden, die der Kanton in der nächsten Projektphase erfüllen muss.

Mit der Vornahme der Vorinvestitionen soll sicher gestellt werden, dass die Porta Alpina zu einem späteren Zeitpunkt zu vernünftigen Kosten realisiert werden kann. Die Ausbruchsarbeiten müssen jetzt erfolgen und auf das Bauprogramm des Gotthard-Basistunnels abgestimmt werden, damit es später bei der Inbetriebnahme desselben zu keinen unnötigen Behinderungen kommt.

Auskunftsperson:

Regierungsrat Stefan Engler, Vorsteher Bau-, Verkehrs- und Forstdepartement Graubünden, Tel. 081 257 36 14

Gremium: Bau-, Verkehrs- und Forstdepartement Graubünden

Quelle: dt Bau-, Verkehrs- und Forstdepartement Graubünden

Data: 25.08.2006

Culp da partenza per las investiziuns preliminaras da la Porta Alpina

La confederaziun, il chantun Grischun e l'AlpTransit Gottard SA han dà il culp da partenza definitiv a las lavurs da construcziun per las investiziuns preliminaras da la Porta Alpina. Suenter ch'els han suttascrit ina cunvegna correspundenta per questa emprima fasa, ha il cussegl administrativ da l'AlpTransit Gottard SA surdà l'incarica per las emprimas lavurs da construcziun. Questas investiziuns preliminaras èn ina premissa impurtanta per pudair realisar pli tard la staziun sutterrana da la Porta Alpina.

Il project da la Porta Alpina prevesa da nizzegiar sco fermada il post multifuncziunal da Sedrun ch'è planisà en il tunnel da basa dal Gottard. Da là davent duain las passagieras ed ils passagiers pudair cuntanscher - tras galarias e tras in ascensur - 800 meters pli ad aut il vitg da Sedrun e la regiun dal Gottard. Grazia a la meglra cuntanschibladad spetgan ins ch'il svilup economic-turistic da questa regiun vegnia rinforzà.

Las lavurs da construcziun èn vegnidas surdadas sco incarica supplementara per in pretsch global da 12,6 milliuns francs (basa da pretsch: contract d'execuziun da lavurs da l'onn 2001) al consorzi TRANSCO ch'è gia incumbensà al lieu cun la construcziun d'ina part dal tunnel. Sch'i vegn calculà cun pretschs actuals, importa l'incarica da construcziun - inclusiv las reservas, la chareschia e la taglia sin la plivalur - ina summa da 15,8 milliuns francs.

Ils custs per realisar las investiziuns preliminaras (exchavar quatter grondas hallas da spetga sin il nivel dal tunnel) èn vegnids calculads a totalmain ca. 15 milliuns francs. En la sessiun d'enviern 2005 han las chombras federalas concedì ina contribuziun federala da 50%, dentant da maximalmain 7,5 milliuns francs, als custs per questas investiziuns preliminaras. Ils ulteriurs 50% vegnan pajads dal chantun Grischun, da la regiun Surselva e da la vischnanca da Tujetsch sco vischnanca da staziunament.

Il custs per l'entir project vegnan calculads oz cun 50 milliuns francs. Da quels surpiglia il chantun Grischun 20 milliuns francs e la regiun ulteriurs 5 milliuns francs. A la votaziun dals 12 da favrer 2006 ha il pievel grischun gia approvà sia part dal credit da finanziaziun da 20 milliuns francs. Il parlament federal sto percunter anc decider davart la finanziaziun da sia part da 50% vi da las investiziuns principalas. L'approvaziun dal credit è colliada cun ina retscha da cundiziuns ch'il chantun sto ademplir en la proxima fasa dal project.

Tras las investiziuns preliminaras duai vegnir garantì che la Porta Alpina possia vegnir realisada pli tard cun custs raschunaivels. Las lavurs da stgavament ston vegnir fatgas ussa e ston vegnir coordinadas cun il program da construcziun dal tunnel da basa dal Gottard, per ch'i na dettia pli tard, cur ch'il tunnel vegn mess en funcziun, nagins impediments nunnecessaris.

Persuna che dat infurmaziuns:

cusseglier guvernativ Stefan Engler, schef dal departament da construcziun, traffic e selvicultura dal Grischun, tel. 081 257 36 14

Gremi: departament da construcziun, traffic e selvicultura dal Grischun

Funtauna: rg departament da construcziun, traffic e selvicultura dal Grischun

Data: 25.08.2006